title: Odluka Vijeća (EU) 2016/834 od 20. svibnja 2016. o stajalištu koje treba zauzeti u ime Europske unije u okviru Zajedničkog odbora osnovanog Sporazumom između Europske unije i Republike Kabo Verdea o pojednostavljenju izdavanja viza za kratkotrajni boravak građanima Republike Kabo Verdea i Europske unije u odnosu na donošenje poslovnika Zajedničkog odbora

text:
               27.5.2016

               HR

               Službeni list Europske unije

               L 140/15

         ODLUKA VIJEĆA (EU) 2016/834
   od 20. svibnja 2016.
   o stajalištu koje treba zauzeti u ime Europske unije u okviru Zajedničkog odbora osnovanog Sporazumom između Europske unije i Republike Kabo Verdea o pojednostavljenju izdavanja viza za kratkotrajni boravak građanima Republike Kabo Verdea i Europske unije u odnosu na donošenje poslovnika Zajedničkog odbora
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 9.,
   uzimajući u obzir Odluku Vijeća 2013/521/EU od 7. listopada 2013. o sklapanju Sporazuma između Europske unije i Republike Kabo Verdea o pojednostavljenju izdavanja viza za kratkotrajni boravak građanima Republike Kabo Verdea i Europske unije (1),
   uzimajući u obzir prijedlog Europske komisije,
   budući da:

               (1)

               Sporazum između Europske unije i Republike Kabo Verdea o pojednostavljenju izdavanja viza za kratkotrajni boravak građanima Republike Kabo Verdea i Europske unije (2) („Sporazum”) stupio je na snagu 1. prosinca 2014.

               (2)

               Člankom 10. Sporazuma predviđa se da stranke trebaju osnovati Zajednički odbor stručnjaka („Odbor”).

               (3)

               Člankom 10. stavkom 4. Sporazuma predviđa se da Odbor treba utvrditi svoj poslovnik. Poslovnik je potreban za organizaciju rada Odbora kojem je dodijeljena zadaća upravljanja Sporazumom i praćenje njegove provedbe.

               (4)

               Stoga je primjereno utvrditi stajalište koje treba donijeti u ime Unije u okviru Odbora u odnosu na donošenje poslovnika Odbora,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Europske unije u okviru Zajedničkog odbora osnovanog Sporazumom između Europske unije i Republike Kabo Verdea o pojednostavljenju izdavanja viza za kratkotrajni boravak građanima Republike Kabo Verdea i Europske unije u odnosu na donošenje poslovnika Zajedničkog odbora temelji se na nacrtu odluke Zajedničkog odbora priloženom ovoj Odluci.
   2.   Predstavnici Unije u Zajedničkom odboru mogu dogovoriti manje tehničke ispravke nacrta odluke bez daljnje odluke Vijeća.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 20. svibnja 2016.

            Za Vijeće

            Predsjednik

         K.H.D.M. DIJKHOFF

      (1)  SL L 282, 24.10.2013., str. 1.

      (2)  SL L 282, 24.10.2013., str. 3.

      NACRT
      ODLUKE br. …/2016 ZAJEDNIČKOG ODBORA OSNOVANOG SPORAZUMOM IZMEĐU EUROPSKE UNIJE I REPUBLIKE KABO VERDEA O POJEDNOSTAVLJENJU IZDAVANJA VIZA ZA KRATKOTRAJNI BORAVAK GRAĐANIMA REPUBLIKE KABO VERDEA I EUROPSKE UNIJE
      od …
      u odnosu na donošenje njegova Poslovnika
      ZAJEDNIČKI ODBOR,
      uzimajući u obzir Sporazum između Europske unije i Republike Kabo Verdea o pojednostavljenju izdavanja viza za kratkotrajni boravak građanima Republike Kabo Verdea i Europske unije („Sporazum”), a posebno njegov članak 10. stavak 4.,
      budući da je Sporazum stupio na snagu 1. prosinca 2014.
      DONIO JE OVU ODLUKU:
      Članak 1.
      Predsjedanje
      Zajedničkim odborom („Odbor”) zajednički predsjedaju predstavnik Europske unije i predstavnik Republike Kabo Verdea.
      Članak 2.
      Zadaće odbora
      1.   U skladu s člankom 10. stavkom 2. Sporazuma Odbor ima osobito sljedeće zadaće:

                  (a)

                  praćenje provedbe Sporazuma;

                  (b)

                  predlaganje izmjena Sporazuma ili dopuna Sporazumu;

                  (c)

                  rješavanje sporova koji proizlaze iz tumačenja ili primjene odredaba Sporazuma.

            2.   Odbor može dogovoriti preporuke koje sadržavaju smjernice ili „najbolje prakse” za pomoć u provedbi Sporazuma.
      Članak 3.
      Sastanci
      1.   Odbor se sastaje na zahtjev stranaka kad god je to potrebno, a najmanje jednom godišnje.
      2.   Stranke se izmjenjuju kao domaćini sastanaka, osim ako je drukčije dogovoreno.
      3.   Sastanke Odbora sazivaju supredsjedatelji.
      4.   Supredsjedatelji određuju datum sastanka i pravodobno razmjenjuju dokumente potrebne radi osiguravanja odgovarajuće pripreme, ako je moguće 14 dana prije sastanka.
      5.   Stranka koja je domaćin sastanka rješava logistička pitanja.
      Članak 4.
      Izaslanstva
      1.   Stranke najmanje sedam dana prije svakog sastanka jedna drugu obavješćuju o predviđenom sastavu njihova izaslanstva.
      2.   Europsku uniju predstavlja Komisija, kojoj pomažu stručnjaci iz država članica.
      Članak 5.
      Dnevni red sastanaka
      1.   Supredsjedatelji najkasnije 14 dana prije svakog sastanka sastavljaju privremeni dnevni red sastanka. Privremeni dnevni red obuhvaća točke za čije je uvrštenje na dnevni red bilo koji od supredsjedatelja zaprimio zahtjev najkasnije 14 dana prije sastanka.
      2.   Svaka stranka u bilo kojem trenutku prije sastanka može dodavati točke privremenom dnevnom redu ako se druga stranka s tim složi. Zahtjevi za dodavanje točaka privremenom dnevnom redu šalju se u pisanom obliku i prihvaćaju se u mjeri u kojoj je to moguće.
      3.   Supredsjedatelji na početku svakog sastanka donose konačni dnevni red. Točka koja se ne nalazi na privremenom dnevnom redu može se uvrstiti u dnevni red ako se stranke s tim slože i prihvaća se u mjeri u kojoj je to moguće.
      Članak 6.
      Zapisnik sa sastanka
      1.   Supredsjedatelj koji je domaćin sastanka izrađuje nacrt zapisnika što je prije moguće.
      2.   U zapisniku se u pravilu u vezi sa svakom točkom dnevnog reda navode:

                  (a)

                  dokumentacija podnesena Odboru;

                  (b)

                  izjave čije je unošenje u zapisnik stranka zatražila; i

                  (c)

                  donesene odluke, dane preporuke i doneseni zaključci povezani s određenom točkom.

            3.   U zapisniku se navode i osobe iz izaslanstava koje sudjeluju na sastanku te podaci o ministarstvu, agenciju ili instituciji koje one predstavljaju.
      4.   Odbor odobrava zapisnik na svojem sljedećem sastanku.
      Članak 7.
      Odluke i preporuke Odbora
      1.   Odbor donosi odluke na temelju suglasnosti obiju stranaka.
      2.   Naslov odluka Odbora glasi „Odluke”, nakon čega slijede redni broj i opis njihova predmeta. Navodi se i datum od kojeg odluka proizvodi učinak. Odluke potpisuju predstavnici Odbora koji su ovlašteni djelovati u ime stranaka. Odluke se sastavljaju u dva primjerka, od kojih je svaki jednako vjerodostojan.
      3.   Stavci 1. i 2. primjenjuju se mutatis mutandis na preporuke Odbora.
      Članak 8.
      Troškovi
      1.   Svaka je stranka odgovorna za troškove koji joj nastanu sudjelovanjem na sastancima Odbora, uključujući troškove osoblja, putovanja i troškove boravka te poštanske ili telekomunikacijske troškove.
      2.   Ostale troškove koji proizlaze iz organizacije sastanaka u pravilu snosi stranka koja je domaćin sastanka.
      Članak 9.
      Administrativni postupci
      1.   Osim ako Odbor odluči drukčije, sastanci Odbora nisu otvoreni za javnost.
      2.   Zapisnici i ostali dokumenti Odbora smatraju se povjerljivima.
      3.   Na temelju suglasnosti obaju supredsjedatelja na sastanke mogu biti pozvani sudionici koji nisu službenici stranaka i država članica te ti sudionici podliježu istim zahtjevima u pogledu povjerljivosti.
      4.   Stranke mogu organizirati javne brifinge ili na drugi način obavijestiti zainteresiranu javnost o rezultatima sastanaka Odbora.
      Članak 10.
      Stupanje na snagu
      Ova Odluka stupa na snagu na dan donošenja.

         Sastavljeno u …

               Za Europsku uniju

               Za Republiku Kabo Verde

      ZAJEDNIČKA IZJAVA PRILOŽENA POSLOVNIKU
      Kako bi se osigurala stalna, usklađena i ispravna provedba Sporazuma, Republika Kabo Verde, države članice i Europska komisija između formalnih sastanaka Zajedničkog odbora održavaju neformalne kontakte kako bi rješavale hitna pitanja. Na sljedećem sastanku Zajedničkog odbora izviješćuje se o tim pitanjima i neformalnim kontaktima.


title: 2000/365/EZ: Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine

text:
               19/Sv. 004

               HR

               Službeni list Europske unije

               170

         32000D0365

               L 131/43

               SLUŽBENI LIST EUROPSKE UNIJE

               29.05.2000.

      ODLUKA VIJEĆA

   od 29. svibnja 2000.
   o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine
   (2000/365/EZ)
   VIJEĆE EUROPSKE UNIJE,
   uzimajući u obzir članak 4. Protokola o uključivanju schengenske pravne stečevine u okvir Europske unije priloženog Ugovoru o Europskoj uniji i Ugovoru o osnivanju Europske zajednice (u daljnjem tekstu „Schengenski protokol”),
   uzimajući u obzir zahtjev Vlade Ujedinjene Kraljevine Velike Britanije i Sjeverne Irske predsjedniku Vijeća, putem pisama od 20. svibnja 1999., 9. lipnja 1999. i 6. listopada 1999., za sudjelovanje u pojedinim odredbama schengenske pravne stečevine, kako je navedeno u spomenutim pismima,
   uzimajući u obzir Mišljenje Komisije Europskih zajednica o tom zahtjevu od 20. srpnja 1999.,
   budući da Ujedinjena Kraljevina Velike Britanije i Sjeverne Irske ima poseban položaj s obzirom na pitanja kojima se bavi Glava IV. dijela trećeg Ugovora o osnivanju Europske zajednice, kao što je potvrđeno Protokolom o stajalištu Ujedinjene Kraljevine i Irske i Protokolom o primjeni određenih aspekata članka 14. Ugovora o osnivanju Europske zajednice na Ujedinjenu Kraljevinu i Irsku, koji su dodani Ugovorom iz Amsterdama Ugovoru o Europskoj uniji i Ugovoru o osnivanju Europske zajednice;
   budući da je schengenska pravna stečevina zamišljena i djeluje kao usklađena cjelina koju u potpunosti moraju prihvatiti i primjenjivati sve države koje podupiru načelo ukidanja kontrola na zajedničkim granicama;
   budući da Schengenski protokol zbog spomenutog posebnog stajališta Ujedinjene Kraljevine pruža Ujedinjenoj Kraljevini Velike Britanije i Sjeverne Irske mogućnost sudjelovanja u pojedinim odredbama schengenske pravne stečevine;
   budući da će Ujedinjena Kraljevina preuzeti obveze države članice, koje proizlaze iz članaka Schengenske konvencije iz 1990., navedene u ovoj Odluci;
   budući da, s obzirom na prethodno spomenuto stajalište Ujedinjene Kraljevine, ni Ujedinjena Kraljevina niti područja iz članka 5. ne sudjeluju na temelju ove Odluke u odredbama Schengenske konvencije iz 1990., koje se odnose na granice;
   budući da će, uzimajući u obzir ozbiljnost pitanja kojima se bave članci 26. i 27. Schengenske konvencije iz 1990., Ujedinjena Kraljevina i Gibraltar primijeniti te članke;
   budući da je Ujedinjena Kraljevina podnijela zahtjev za sudjelovanjem u provedbi niza odredaba schengenske pravne stečevine, koje se odnose na uspostavu i djelovanje Schengenskog informacijskog sustava (u daljnjem tekstu „SIS”), osim odredaba koje se odnose na upozorenja iz članka 96. Schengenske konvencije iz 1990. i ostalih odredaba koje se odnose na ta upozorenja;
   budući da je stajalište Vijeća kako se pri svakom djelomičnom sudjelovanju Ujedinjene Kraljevine u schengenskoj pravnoj stečevini mora uvažavati usklađenost područja koja čine cjelinu te pravne stečevine;
   budući da Vijeće stoga priznaje pravo Ujedinjene Kraljevine da u skladu s člankom 4. Schengenskog protokola podnese zahtjev za djelomično sudjelovanje, te istodobno ukazuje na potrebu da se razmotri učinak takvog sudjelovanja Ujedinjene Kraljevine u odredbama o uspostavi i djelovanju SIS-a na tumačenje ostalih mjerodavnih odredaba schengenske pravne stečevine i na njegove financijske posljedice;
   budući da je Mješoviti odbor, osnovan sukladno članku 3. Sporazuma između Vijeća Europske Unije i Republike Island i Kraljevine Norveške o međusobnoj suradnji ovih država u provedbi, primjeni i razvoju schengenske pravne stečevine (1), obaviješten o pripremi ove Odluke u skladu s člankom 5. tog Sporazuma,
   DONIJELO JE OVU ODLUKU:
   Članak 1.
   Ujedinjena Kraljevina Velike Britanije i Sjeverne Irske sudjeluje u sljedećim odredbama schengenske pravne stečevine:

               (a)

               odredbe Konvencije iz 1990. o provedbi Schengenskog sporazuma od 14. lipnja 1985., njezin pripadajući Završni akt i zajedničke izjave:

                           i.

                                       Članci 26. i 27.;

                                       Članci 39. i 40.;

                                       Članci 42. i 43. u dijelu u kojem se odnose na Članak 40.;

                                       Članak 44.;

                                       Članci 46. i 47., osim članka 47. stavka 2. točke (c);

                                       Članci od 48. do 51.;

                                       Članci 52. i 53.;

                                       Članci od 54. do 58.;

                                       Članak 59.;

                                       Članci od 61. do 66.;

                                       Članci od 67. do 69.;

                                       Članci od 71. do 73.;

                                       Članci 75. i 76.;

                                       Članci od 126. do 130. u dijelu u kojem se odnose na odredbe u kojima Ujedinjena Kraljevina sudjeluje temeljem ovog podstavka;

                                       Izjava 3. Završnog akta o članku 71. stavku 2.;

                           ii.

                           sljedeće odredbe koje se tiču Schengenskog informacijskog sustava u dijelu u kojem se ne odnose na članak 96.:

                                       Članak 92.;

                                       Članci od 93. do 95.;

                                       Članci od 97. do 100.;

                                       Članak 101., osim njegovog stavka 2.;

                                       Članci od 102. do 108.;

                                       Članci od 109. do 111., vezano uz osobne podatke registrirane u nacionalnom dijelu SIS-a Ujedinjene Kraljevine;

                                       Članci 112. i 113.;

                                       Članak 114., vezano uz osobne podatke pohranjene u nacionalnom dijelu SIS-a Ujedinjene Kraljevine;

                                       Članci od 115. do 118.;

                           iii.

                           ostale odredbe koje se tiču Schengenskog informacijskog sustava:

                                       Članak 119.;

               (b)

               odredbe Ugovora o pristupanju Konvenciji iz 1990. o provedbi Schengenskog sporazuma od 14. lipnja 1985., njihovi Završni akti i zajedničke izjave:

                           i.

                           Ugovor potpisan 27. studenoga 1990. o pristupanju Republike Italije: članci 2. i 4. i Zajednička izjava o člancima 2. i 3. u djelu u kojem se odnosi na članak 2.;

                           ii.

                           Ugovor potpisan 25. lipnja 1991. o pristupanju Kraljevine Španjolske: članci 2. i 4. i Završni akt, Dio III., Izjava 2.;

                           iii.

                           Ugovor potpisan 25. lipnja 1991. o pristupanju Republike Portugal: članci 2., 4., 5. i 6.;

                           iv.

                           Ugovor potpisan 6. studenoga 1992. o pristupanju Helenske Republike: članci 2., 3., 4. i 5. i Završni akt, Dio III., Izjava 2.;

                           v.

                           Ugovor potpisan 28. travnja 1995. o pristupanju Republike Austrije: članci 2. i 4.;

                           vi.

                           Ugovor potpisan 19. prosinca 1996. o pristupanju Kraljevine Danske: članci 2., 4. i 6. i Završni akt, Dio II., Zajednička izjava 3.;

                           vii.

                           Ugovor potpisan 19. prosinca 1996. o pristupanju Republike Finske: članci 2., 4. i 5. i Završni akt, Dio II., Zajednička izjava 3.;

                           viii.

                           Ugovor potpisan 19. prosinca 1996. o pristupanju Kraljevine Švedske: članci 2., 4. i 5. i Završni akt, Dio II., Zajednička izjava 3.;

               (c)

               odredbe sljedećih odluka Izvršnog odbora uspostavljenog Konvencijom iz 1990. o provedbi Schengenskog sporazuma od 14. lipnja 1985., u dijelu u kojem se odnose na odredbe u kojima Ujedinjena Kraljevina sudjeluje temeljem prethodne točke (a):

                           i.

                                       SCH/Com-ex (93) 14 (unapređivanje praktične suradnje pravosudnih tijela u borbi protiv trgovine drogom);

                                       SCH/Com-ex (94) 28 rev (potvrda predviđena člankom 75. o prometu opojnim drogama i/ili psihotropnim tvarima);

                                       SCH/Com-ex (98) 26 def (osnivanje Stalnog odbora Konvencije za provedbu Schengenskog sporazuma), odluka podložna internom dogovoru kojim se pobliže određuju oblici sudjelovanja stručnjaka iz Ujedinjene Kraljevine u misijama koje se provode pod okriljem nadležne Radne skupine Vijeća;

                                       SCH/Com-ex (98) 51 rev 3 (prekogranična policijska suradnja u području sprečavanja i otkrivanja kriminala, kada se to zahtijeva);

                                       SCH/Com-ex (98) 52 (priručnik o prekograničnoj policijskoj suradnji);

                                       SCH/Com-ex (99) 1 rev 2 (područje droga);

                                       SCH/Com-ex (99) 6 (telekomunikacije);

                                       SCH/Com-ex (99) 8 rev 2 (plaćanje doušnicima);

                                       SCH/Com-ex (99) 11 rev 2 (dogovor o suradnji u postupku kod prekršaja u cestovnom prometu);

                                       SCH/Com-ex (99) 18 (unapređivanje policijske suradnje u otkrivanju i sprečavanju kriminala);

                           ii.

                                       SCH/Com-ex (97) 2 rev 2 (dodjela tendera za preliminarne studije SIS-a II);

                                       SCH/Com-ex (97) 18 (doprinosi Norveške i Islanda plaćanju operativnih troškova C.SIS-a);

                                       SCH/Com-ex (97) 24 (budućnost SIS-a);

                                       SCH/Com-ex (97) 35 (financijska regulativa C.SIS-a);

                                       SCH/Com-ex (98) 11 (C.SIS s vezama 15/18);

                                       SCH/Com-ex (99) 5 (priručnik SIRENE);

               (d)

               odredbe sljedećih izjava Izvršnog odbora uspostavljenog Konvencijom iz 1990. o provedbi Schengenskog sporazuma od 14. lipnja 1985., u mjeri u kojoj se odnose na odredbe u kojima Ujedinjena Kraljevina sudjeluje temeljem prethodne točke a):

                           i.

                           SCH/Com-ex (96) decl 6 rev 2 (izjava o izručenju).

                           ii.

                                       SCH/Com-ex (97) decl 13 rev 2 (otmica maloljetnika);

                                       SCH/Com-ex (99) decl 2 rev (struktura SIS-a).

         Članak 2.
   1.   U slučaju Ujedinjene Kraljevine, službenici iz odredbe članka 40. stavka 4. Konvencije iz 1990., pripadnici su policijskih snaga Ujedinjene Kraljevine i službenici carinskog i trošarinskog ureda Njezinog veličanstva.
   2.   U slučaju Ujedinjene Kraljevine, tijelo iz odredbe članka 40. stavka 5. Konvencije iz 1990., jest Nacionalna kriminalistička obavještajna služba.
   Članak 3.
   Nadležno ministarstvo iz odredbe članka 65. stavka 2. Konvencije iz 1990. jest Ministarstvo unutarnjih poslova za Englesku, Wales i Sjevernu Irsku te Škotsko izvršno tijelo.
   Članak 4.
   Delegacija koja predstavlja nacionalno nadzorno tijelo Ujedinjene Kraljevine u Zajedničkom nadzornom tijelu, osnovanom člankom 115. Konvencije iz 1990., nema pravo sudjelovati u glasovanjima unutar Zajedničkog nadzornog tijela o pitanjima vezanim uz primjenu odredaba schengenske pravne stečevine ili njihov razvoj u kojima Ujedinjena Kraljevina ne sudjeluje.
   Članak 5.
   1.   Ujedinjena Kraljevina pisanim putem obavještava predsjednika Vijeća, za koje odredbe iz članka 1. želi da se primjenjuju na Kanalske otoke i Otok Man. O ovom zahtjevu članice Vijeća iz članka 1. Schengenskog protokola i predstavnik Vlade Ujedinjene Kraljevine odlučuju jednoglasno.
   2.   Sljedeće odredbe članka 1. primjenjuju se na Gibraltar:

               (a)

               Odredbe Konvencije iz 1990. o provedbi Schengenskog sporazuma od 14. lipnja 1985., njezin Završni akt i zajedničke izjave:

                           Članci 26. i 27.;

                           Članak 39.;

                           Članak 44. u dijelu u kojem se ne odnosi na potjeru i prekogranični nadzor;

                           Članci 46. i 47., osim članka 47. stavka 2. točke (c);

                           Članci od 48. do 51.;

                           Članci 52. i 53.;

                           Članci od 54. do 58.;

                           Članak 59.;

                           Članci od 61. do 63.;

                           Članci 65. i 66.;

                           Članci od 67. do 69.;

                           Članci od 71. do 73.;

                           Članci 75. i 76.;

                           Članci od 126. do 130. u dijelu u kojem se odnose na odredbe u kojima Gibraltar sudjeluje temeljem ovog podstavka;

                           Izjava 3. Završnog akta koja se tiče članka 71. stavka 2.

               (b)

               Odredbe Ugovora o pristupanju Konvenciji iz 1990. o provedbi Schengenskog sporazuma od 14. lipnja 1985., njihovih Završnih akata i zajedničkih izjava:

                           i.

                           Ugovor potpisan 27. studenoga 1990. o pristupanju Republike Italije: članak 4.;

                           ii.

                           Ugovor potpisan 25. lipnja 1991. o pristupanju Kraljevine Španjolske: članak 4. i Završni akt, Dio III., Izjava 2.

                           iii.

                           Ugovor potpisan 25. lipnja 1991. o pristupanju Republike Portugal: članci 4., 5. i 6.;

                           iv.

                           Ugovor potpisan 6. studenoga 1992. o pristupanju Helenske Republike: članci 3., 4. i 5. i Završni akt, Dio III., Izjava 2.;

                           v.

                           Ugovor potpisan 28. travnja 1995. o pristupanju Republike Austrije: članak 4.;

                           vi.

                           Ugovor potpisan 19. prosinca 1996. o pristupanju Kraljevine Danske: članci 4. i 6. i Završni akt, Dio II., Zajednička izjava 3.;

                           vii.

                           Ugovor potpisan 19. prosinca 1996. o pristupanju Republike Finske: članci 4. i 5. i Završni akt, Dio II., Zajednička izjava 3.;

                           viii.

                           Ugovor potpisan 19. prosinca 1996. o pristupanju Kraljevine Švedske: članci 4. i 5. i Završni akt, Dio II., Zajednička izjava 3.;

               (c)

               Odredbe sljedećih odluka Izvršnog odbora imenovanog Konvencijom iz 1990. o provedbi Schengenskog sporazuma od 14. lipnja 1985.:

                           SCH/Com-ex (93) 14 (unapređivanje praktične suradnje pravosudnih tijela u borbi protiv trgovine drogom);

                           SCH/Com-ex (94) 28 rev (potvrda predviđena člankom 75. o prometu opojnim drogama i/ili psihotropnim tvarima);

                           SCH/Com-ex (98) 51 rev 3 (prekogranična policijska suradnja u području sprečavanja i otkrivanja kriminala, kada se to zahtijeva);

                           SCH/Com-ex (98) 52 (priručnik o prekograničnoj policijskoj suradnji);

                           SCH/Com-ex (99) 1 rev 2 (područje droga);

                           SCH/Com-ex (99) 6 (telekomunikacije);

                           SCH/Com-ex (99) 8 rev 2 (plaćanje doušnicima);

                           SCH/Com-ex (99) 11 rev 2 (dogovor o suradnji u postupku kod prekršaja u cestovnom prometu);

                           SCH/Com-ex (99) 18 (unapređivanje policijske suradnje u otkrivanju i sprečavanju kriminala).

               (d)

               Odredbe sljedeće izjave Izvršnog odbora uspostavljenog Konvencijom iz 1990. o provedbi Schengenskog sporazuma od 14. lipnja 1985.:

                           SCH/Com-ex (96) decl 6 rev 2 (izjava o izručenju).

         3.   Članak 8. stavak 3. primjenjuje se na područja iz prethodnih stavaka 1. i 2.
   Članak 6.
   1.   Ne dovodeći u pitanje članak 8. stavak 3., odredbe navedene u članku 1. stupaju na snagu odlukom Vijeća, između Ujedinjene Kraljevine, država članica te ostalih država za koje su te odredbe već stupile na snagu, čim budu ispunjeni preduvjeti za provedbu tih odredaba u svim ovim državama članicama i u ostalim državama. Odlukom Vijeća mogu se, prema području, za različite odredbe odrediti različiti datumi stupanja na snagu.
   2.   Prije nego što odredbe navedene u članku 1. stupe na snagu u skladu sa stavkom 1., Vijeće odlučuje o detaljnim pravnim i tehničkim rješenjima, uključujući odredbe vezane uz zaštitu podataka koje se tiču sudjelovanja Ujedinjene Kraljevine u odredbama iz točke a. alineja ii. i iii., točke c. alineje ii. te točke d. alineje ii. članka 1.
   3.   Stavak 1. primjenjuje se mutatis mutandis na stupanje na snagu odredaba iz članka 5. s obzirom na područja o kojima je riječ.
   4.   Sve odluke u okviru stavaka 1., 2. i 3. jednoglasno donose članovi Vijeća iz članka 1. Schengenskog protokola i predstavnik Vlade Ujedinjene Kraljevine.
   5.   Odredbe članka 75. Konvencije iz 1990. o provedbi Schengenskog sporazuma od 14. lipnja 1985. i Odluke Izvršnog odbora SCH/Com-ex (94) 28 rev (potvrda predviđena člankom 75. o prometu opojnim drogama i/ili psihotropnim tvarima) izravno se primjenjuju u Ujedinjenoj Kraljevini.
   Članak 7.
   1.   Ujedinjenu Kraljevinu obvezuju:

               (a)

               Odluka Vijeća 1999/323/EZ od 3. svibnja 1999. o donošenju financijske uredbe kojom se reguliraju proračunski aspekti izvršavanja ugovora zaključenog od strane zamjenika glavnog tajnika Vijeća u ime određenih država članica, a koji se odnose na pokretanje i djelovanje Poslužitelja za pomoć korisnicima Upravne jedinice i Druge faze mreže Sirene (2) te sve njene naknadne izmjene.

               (b)

               Odluka Vijeća 2000/265/EZ od 27. ožujka 2000. o donošenju financijske uredbe kojom se reguliraju proračunski aspekti izvršavanja ugovora zaključenog od strane zamjenika glavnog tajnika Vijeća u ime određenih država članica, a koji se odnose na pokretanje i djelovanje komunikacijske infrastrukture za Schengensko okružje, „Sisnet” (3).

         2.   Ujedinjena Kraljevina snosi sve troškove vezane uz tehničke pojedinosti svog djelomičnog sudjelovanja u djelovanju SIS-a.
   Članak 8.
   1.   Ova Odluka stupa na snagu sljedećeg dana od dana objave u Službenom listu Europskih zajednica.
   2.   Od datuma usvajanja ove Odluke, smatra se da je Ujedinjena Kraljevina Velike Britanije i Sjeverne Irske neopozivo obavijestila predsjednika Vijeća prema članku 5. Schengenskog protokola kako želi sudjelovati u svim prijedlozima i inicijativama koje se nadovezuju na odredbe schengenske pravne stečevine iz članka 1. Takvo sudjelovanje uključuje područja iz članka 5. stavaka 1. i 2., u mjeri u kojoj se prijedlozi i inicijative temelje na odredbama schengenske pravne stečevine uz koje su ta područja vezana.
   3.   Mjere utemeljene na schengenskoj pravnoj stečevini iz članka 1., donijete prije nego što je usvojena Odluka Vijeća iz članka 6., proizvode pravne učinke za Ujedinjenu Kraljevinu na datum ili datume za koje Vijeće u okviru članka 6. utvrdi da na taj datum ili datume pravna stečevina iz članka 1. stupa na snagu za Ujedinjenu Kraljevinu, osim ako u samoj mjeri nije predviđen kasniji datum.

      Sastavljeno u Bruxellesu 29. svibnja 2000.

            Za Vijeće

            Predsjednik

         A. COSTA

      (1)  SL L 176, 10.7.1999., str. 36.

      (2)  SL L 123, 13.5.1999., str. 51.

      (3)  SL L 85, 6.4.2000., str. 12.


title: 94/375/EZ: Odluka Vijeća od 6. lipnja 1994. o članstvu Zajednice u Europskom investicijskom fondu

text:
               01/Sv. 007

               HR

               Službeni list Europske unije

               3

         31994D0375

               L 173/12

               SLUŽBENI LIST EUROPSKE UNIJE

               06.06.1994.

      ODLUKA VIJEĆA

   od 6. lipnja 1994.
   o članstvu Zajednice u Europskom investicijskom fondu
   (94/375/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir Statut Europskoga investicijskoga fonda (2),
   budući da su na sastanku Europskoga vijeća u Edinburghu 11. i 12. prosinca 1992. Vijeće i Europska investicijska banka pozvani da žurno i s razumijevanjem razmotre što skorije osnivanje Europskog investicijskog fonda (dalje u tekstu „Fond”);
   budući da bi Fond trebao predstavljati troškovno učinkovito i učinkovito sredstvo kojim Zajednica zajedno s Europskom investicijskom bankom i ostalim financijskim institucijama može dati značajan doprinos razvoju transeuropskih mreža u području prometne, telekomunikacijske i energetske infrastrukture, kao i u području razvoja malog i srednjeg poduzetništva (MSP);
   budući da su investicije u transeuropske mreže nužne za pravilno funkcioniranje unutarnjeg tržišta i budući da, u skladu s postupcima propisanim Statutom Fonda, neka od tih ulaganja mogu uključivati aktivnosti koje treba provesti u zemljama u susjedstvu kada se radi o prekograničnim projektima;
   budući da je investicijska potpora za MSP-ove nužan čimbenik jačanja otvaranja novih radnih mjesta;
   budući da će Fond poticati ulaganja u oba područja kako bi se doprinijelo postizanju ciljeva Zajednice;
   budući da će brza primjena Fonda poticati održiv i uravnoteženi rast unutar Zajednice;
   budući da se člankom 30. Statuta Europske investicijske banke ovlašćuje Vijeće guvernera za osnivanje Fonda; budući da je navedeno Vijeće odlučilo osnovati Fond i donijeti njegov Statut;
   budući da Zajednica može postati članica Fonda;
   budući da će biti osigurana odgovarajuća koordinacija između djelovanja Fonda te financijskih i proračunskih instrumenata Zajednice;
   budući da će Zajednica uputiti godišnje izvješće Fonda Europskom parlamentu i Vijeću, zajedno s drugim informacijama koje su od posebnog interesa za Zajednicu;
   budući da radi ostvarenja ciljeva Fonda, isti bi trebalo smatrati multilateralnom razvojnom bankom za potrebe Odluke Vijeća 89/647/EEZ (3) i Direktive Komisije 91/31/EEZ (4);
   budući da Ugovorom nisu pružene ovlasti za donošenje ove Odluke, osim onih iz članka 235.,
   ODLUČILO JE:
   Članak 1.
   Zajednica, koju zastupa Komisija, postaje članica Europskog investicijskog fonda.
   Članak 2.
   Komisija obavješćuje Vijeće o radu tijela Europskog investicijskog fonda. Posebno, Komisija što je prije moguće obavješćuje Vijeće o pitanjima za raspravu na glavnoj skupštini Fonda.
   Vijeće može na zahtjev države članice ili Komisije razmotriti ta pitanja.
   Ne dovodeći u pitanje članak 3. Komisija uzima u obzir ishod tog razmatranja kada zauzima stajalište o tim pitanjima na glavnoj skupštini Fonda.
   Članak 3.
   Stajalište Zajednice o mogućem povećanju kapitala Fonda i njezinom sudjelovanju u tom povećanju Vijeće donosi jednoglasno, na prijedlog Komisije, a nakon savjetovanja s Europskim parlamentom.

      Sastavljeno u Luxembourgu 6. lipnja 1994.

            Za Vijeće

            Predsjednik

         Y. PAPANTONIOU

      (1)  SL C 115, 26.4.1993., str. 238.

      (2)  SL L 173, 7.7.1994., str. 1.

      (3)  Direktiva Vijeća 89/647/EEZ od 18. prosinca 1989. o stopi solventnosti za kreditne institucije (SL L 386, 30.12.1989., str. 14.). Direktiva kako je izmijenjena Direktivom Komisije 92/30/EEZ (SL L 110, 28.4.1992., str. 52.).

      (4)  Direktiva Komisije 91/31/EEZ od 19. prosinca 1990. o prilagodbi tehničke definicije „multilateralnih razvojnih banaka” u Direktivi Vijeća 89/647/EEZ o stopi solventnosti za kreditne institucije (SL L 17, 23.1.1991., str. 20.).


title: 2007/318/EZ: Odluka Vijeća od 23. travnja 2007. o potpisivanju i privremenoj primjeni Protokola uz Sporazum o partnerstvu i suradnji, kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 068

               HR

               Službeni list Europske unije

               108

         32007D0318

               L 119/31

               SLUŽBENI LIST EUROPSKE UNIJE

               23.04.2007.

      ODLUKA VIJEĆA

   od 23. travnja 2007.
   o potpisivanju i privremenoj primjeni Protokola uz Sporazum o partnerstvu i suradnji, kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2007/318/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članaka 47. stavka 2. posljednju rečenicu, članak 55., članak 57. stavak 2., članak 71., članak 80. stavak 2., i članke 93., 94., 133. i 181.a, u vezi s člankom 300. stavkom 2. prvim podstavkom drugom rečenicom i člankom 300. stavkom 3. prvim podstavkom,
   uzimajući u obzir Ugovor o pristupanju Republike Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2006. ovlastilo Komisiju da u ime Zajednice i njezinih država članica pregovara s Ruskom Federacijom o Protokolu uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane (1), kako bi se uzelo u obzir pristupanje Republike Bugarske i Rumunjske Europskoj uniji.

               (2)

               Podložno njegovom mogućem kasnijem sklapanju, Protokol bi trebalo potpisati u ime Europskih zajednica i njihovih država članica.

               (3)

               Protokol bi trebalo privremeno primijeniti od dana njegovog potpisivanja do dovršetka odgovarajućih postupaka za njegovo formalno sklapanje,

         ODLUČILO JE:
   Članak 1.
   Ovime se ovlašćuje predsjednik Vijeća da o odredi osobu(-e) ovlaštene potpisati u ime Europskih zajednica i njihovih država članica Protokol uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica, s jedne strane, i Ruske Federacije, s druge strane, kako bi se uzelo u obzir pristupanje Republike Bugarske i Rumunjske Europskoj uniji, podložno mogućem kasnijem sklapanju.
   Tekst Protokola priložen je ovoj Odluci.
   Članak 2.
   Do njegovog stupanja na snagu, Protokol se privremeno primjenjuje od dana njegovog potpisivanja.

      Sastavljeno u Luxembourgu 23. travnja 2007.

            Za Vijeće

            Predsjednik

         F.- W. STEINMEIER

      (1)  SL L 327, 28.11.1997., str. 3.


title: 1999/437/EZ: Odluka Vijeća od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine

text:
               19/Sv. 006

               HR

               Službeni list Europske unije

               3

         31999D0437

               L 176/31

               SLUŽBENI LIST EUROPSKE UNIJE

               17.05.1999.

      ODLUKA VIJEĆA

   od 17. svibnja 1999.
   o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine
   (1999/437/EZ)
   VIJEĆE EUROPSKE UNIJE,
   uzimajući u obzir Protokol kojim se schengenska pravna stečevina uključuje u okvir Europske unije, priložen Ugovorom iz Amsterdama Ugovoru o Europskoj uniji i Ugovoru o osnivanju Europske zajednice (dalje u tekstu „Schengenski protokol”), a posebno njegov članak 2.,

               (1)

               budući da je 18. svibnja 1999., s Republikom Island i Kraljevinom Norveškom zaključen Sporazum na temelju članka 6. stavka 1. Schengenskog protokola u pogledu pridruživanja ovih dviju država provedbi, primjeni i razvoju schengenske pravne stečevine (dalje u tekstu „Sporazum”);

               (2)

               budući da je potrebno utvrditi aranžmane za primjenu nekih odredbi Sporazuma;

               (3)

               budući da Sporazum ustanovljuje Zajednički odbor kojem se upućuju sva pitanja koja se odnose na primjenu i daljnji razvoj onih odredbi Europske unije koje su se Island i Norveška obvezale provoditi i primjenjivati sukladno članku 2. Sporazuma;

               (4)

               budući da Europska unija treba definirati područja u kojima će daljnji razvoj postojećih odredbi Unije biti obuhvaćen postupcima navedenim u Sporazumu, posebno postupcima za razmatranje u okviru Zajedničkog odbora;

               (5)

               budući da Vijeće može usvojiti sve izmjene popisa tih područja na istoj pravnoj osnovi na kojoj se temelji ova Odluka;

               (6)

               budući da primjena postupaka navedenih u Sporazumu ne dovodi u pitanje Sporazum o Europskom gospodarskom prostoru i bilo koji drugi sporazum između Europske zajednice i Islanda i Norveške ili sporazume zaključene s ove dvije države na temelju članaka 24. i 38. Ugovora o Europskoj uniji;

               (7)

               budući da ova Odluka ne dovodi u pitanje primjenu ili tumačenje Protokola o stajalištu Danske, priloženog Ugovorom iz Amsterdama Ugovoru o Europskoj uniji i Ugovoru o osnivanju Europske zajednice, i druge odredbe Schengenskog protokola;

               (8)

               budući da bi trebalo predvidjeti savjetodavni postupak u okviru Vijeća prije nego što Zajednički odbor donese bilo kakvu odluku koja se odnosi na raskid ili nastavak Sporazuma, s ciljem postizanja zajedničkog stajališta među članicama Vijeća,

         ODLUČILO JE:
   Članak 1.
   Postupci utvrđeni u Sporazumu od 18. svibnja 1999. koji je zaključilo Vijeće Europske unije i Republika Island i Kraljevina Norveška u pogledu pridruživanja ovih dviju država primjeni, provedbi i razvoju schengenske pravne stečevine (dalje u tekstu „Sporazum”) primjenjuju se na prijedloge i inicijative za daljnji razvoj ovih odredbi u pogledu kojih je odobrena tješnja suradnja prema Schengenskom protokolu i koje pripadaju jednom od sljedećih područja:

               A.

               Prelazak osoba preko vanjskih granica država koje su odlučile ukinuti kontrole na svojim unutrašnjim granicama, uključujući pravila i dogovore koje ove države moraju poštovati kad provode kontrole nad osobama na vanjskim granicama, nadzor graničnih područja i suradnja sa službama odgovornim za graničnu kontrolu.

               B.

               Vize za kratkotrajni boravak, posebno pravila o jednoobraznim vizama, popis zemalja čiji državljani moraju posjedovati vize za odnosne države i one čiji državljani su izuzeti od tog zahtjeva, postupci i uvjeti za izdavanja jednoobraznih viza te suradnja i savjetovanje između službi koje ih izdaju.

               C.

               Slobodno kretanje, za razdoblje od najviše tri mjeseca, državljana trećih zemalja na području onih država koje su odlučile ukinuti kontrole na svojim unutrašnjim granicama i protjerivanje takvih osoba kad je njihov položaj nezakonit.

               D.

               Rješavanje sporova među državama u slučajevima kad je država izdala ili razmatra izdavanje dozvole boravka strancu kojeg je druga država prijavila kao osobu kojoj se ne smije dopustiti ulazak.

               E.

               Kazne koje se primjenjuju na nositelja i one koji su odgovorni za organiziranje nezakonite imigracije.

               F.

               Zaštita osobnih podataka razmijenjenih među službama navedenim u točkama A i B.

               G.

               Schengenski informacijski sustav (dalje u tekstu „SIS”), uključujući odgovarajuće odredbe o zaštiti i sigurnosti podataka, odredbe o radu nacionalnih odjela SIS-a i razmjena informacija između tih nacionalnih odjela (sustav SIRENE), te učinak upozorenja u SIS-u za osobe za koje se traži uhićenje u svrhu izručenja.

               H.

               Bilo koji oblik policijske suradnje koji potpada pod članke 39. do 43., 46., 47., 73. i 126. do 130. Konvencije od 19. lipnja 1990. kojom se provodi Schengenski sporazum o postupnom ukidanju kontrola na zajedničkim granicama, kako se on primjenjivao među odnosnim državama članicama u vrijeme stupanja na snagu Ugovora iz Amsterdama.

         Članak 2.
   Kad država članica ili Komisija podnese Vijeću inicijativu ili prijedlog za koji smatra da potpada u područje iz članka 1. to navodi u podnesenom tekstu.
   Članak 3.
   Na zahtjev države članice ili Komisije, Predsjedništvo održava zasjedanje Odbora Stalnih predstavnika država članica kako bi se raspravilo potpada li inicijativa ili prijedlog u područje iz članka 1.
   Članak 4.
   1.   Akti koje Vijeće treba usvojiti koji predstavljaju daljnji razvoj onih odredbi u odnosu na koje je odobrena tješnja suradnja prema Schengenskom protokolu i koji potpadaju u okvir jednog od područja iz članka 1. sadrže navod u tom smislu.
   2.   Objavljivanje u Službenom listu Europskih zajednica bilo kojeg akta iz stavka 1. mora uključiti navod kojim se izjavljuje da akt potpada u okvir područja u pogledu kojeg je prema Schengenskom protokolu odobrena tješnja suradnja.
   Članak 5.
   Prije nego što izaslanstva koja predstavljaju članice Vijeća sudjeluju u odluci Zajedničkog odbora osnovanog Sporazumom, u skladu s njegovim člankom 8. stavkom 4. ili člankom 11., sastaju se u okviru Vijeća kako bi utvrdili mogu li usvojiti zajedničko stajalište.
   Članak 6.
   Ova Odluka stupa na snagu na dan nakon njezine objave u Službenom listu Europskih zajednica.

      Sastavljeno u Bruxellesu 17. svibnja 1999.

            Za Vijeće

            Predsjednik

         J. FISCHER


title: Odluka Vijeća 2012/328/ZVSP od 25. lipnja 2012. o imenovanju posebnog predstavnika Europske unije za Središnju Aziju

text:
               18/Sv. 12

               HR

               Službeni list Europske unije

               218

         32012D0328

               L 165/59

               SLUŽBENI LIST EUROPSKE UNIJE

         ODLUKA VIJEĆA 2012/328/ZVSP
   od 25. lipnja 2012.
   o imenovanju posebnog predstavnika Europske unije za Središnju Aziju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 5. listopada 2006. donijelo Odluku 2006/670/ZVSP (1) o imenovanju g. Pierrea MORELA posebnim predstavnikom Europske unije (PPEU) za Središnju Aziju. Mandat PPEU-a istječe 30. lipnja 2012.

               (2)

               PPEU-a za Središnju Aziju bi trebalo imenovati za razdoblje od 1. srpnja 2012. do 30. lipnja 2013.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Gđa Patricia FLOR imenuje se PPEU-om za Središnju Aziju za razdoblje od 1. srpnja 2012. do 30. lipnja 2013. Mandat PPEU-a može završiti ranije, ako Vijeće tako odluči, na prijedlog visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike unije za Središnju Aziju. Ti ciljevi uključuju:

               (a)

               promicanje dobrih i bliskih odnosa između Unije i zemalja Središnje Azije na temelju zajedničkih vrijednosti i interesa određenih u odgovarajućim sporazumima;

               (b)

               doprinos jačanju stabilnosti i suradnje između zemalja u regiji;

               (c)

               doprinos jačanju demokracije, vladavine prava, dobrog upravljanja i poštovanja ljudskih prava i temeljnih sloboda u Središnjoj Aziji;

               (d)

               rješavanje glavnih prijetnji, posebno specifičnih problema koji izravno utječu na Europu;

               (e)

               povećanje učinkovitosti i vidljivosti Unije u regiji, uključujući putem uže suradnje s ostalim odgovarajućim partnerima i međunarodnim organizacijama, kao što su Organizacija za europsku sigurnost i suradnju (OESS) u Ujedinjeni narodi.

         Članak 3.
   Mandat
   1.   Kako bi postigao ciljeve politike, PPEU ima sljedeći mandat:

               (a)

               promicati cjelokupnu političku koordinaciju Unije u Središnjoj Aziji i pomoći osigurati dosljednosti vanjskih akcija Unije u regiji;

               (b)

               nadzirati, u ime VP-a, zajedno s Europskom službom za vanjsko djelovanje (ESVD) i Komisijom, postupak provedbe Strategije EU-a za novo partnerstvo sa Središnjom Azijom, dopunjenu naknadnim izvješćima o napretku o provedbi Strategije EU-a za Središnju Aziju, te redovito davati preporuke i izvješća odgovarajućim tijelima Vijeća;

               (c)

               pomagati Vijeću u daljnjem razvoju cjelovite politike u odnosu na Središnju Aziju;

               (d)

               detaljno pratiti političke razvoje u Središnjoj Aziji razvijanjem i održavanjem bliskih kontakata s vladama, parlamentima, pravosuđem, civilnim društvom i masovnim medijima;

               (e)

               poticati Kazakstan, Kirgistan, Tadžikistan, Turkmenistan i Uzbekistan da surađuju u regionalnim pitanjima od zajedničkog interesa;

               (f)

               razvijati odgovarajuće kontakte i suradnju s glavnim zainteresiranim akterima u regiji i sa svim odgovarajućim regionalnim i međunarodnim organizacijama, uključujući Šangajsku organizaciju za suradnju (SCO), Euroazijsku ekonomsku zajednicu (EURASEC), Konferenciju o interakciji i mjerama izgradnje povjerenja u Aziji (CICA), Organizaciju Sporazuma o kolektivnoj sigurnosti (CSTO), Program za regionalnu gospodarsku suradnju u Središnjoj Aziji (CAREC) i Srednjeazijski regionalni centar za informacije i koordinaciju (CARICC);

               (g)

               doprinijeti provedbi Unijine politike ljudskih prava i smjernica EU-a o ljudskim pravima, posebno u pogledu žena i djece u područjima zahvaćenima sukobima, posebno nadzirući i usmjeravajući razvoj u tom pogledu;

               (h)

               doprinijeti, u bliskoj suradnji s OESS-om, sprečavanju sukoba i njihovom rješavanju razvijajući kontakte s tijelima i drugim lokalnim akterima kao što su nevladine organizacije, političke stranke, manjine, vjerske skupine i njihovi vođe;

               (i)

               osiguravati doprinose u oblikovanju energetske sigurnosti, sigurnosti granica, uključujući suzbijanje droge, upravljanje vodnim resursima, okolišem i klimatskim promjenama u pogledu zajedničke vanjske i sigurnosne politike u pogledu Središnje Azije;

               (j)

               promicati regionalnu sigurnosti unutar granica Središnje Azije, kao što to započinju Međunarodne snage za podršku sigurnosti (ISAF).

         2.   PPEU podupire rad VP-a i zadržava praćenje svih aktivnosti Unije u regiji.
   Članak 4.
   Provedba mandata
   1.   PPEU je odgovoran za provedu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s ESVD-om i njezinim odgovarajućim odjelima.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2012. do 30. lipnja 2013. iznosi 1 120 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje tima. U timu su uključeni članovi koji su stručnjaci za pojedina politička pitanja, u skladu s potrebama mandata. PPEU o sastavu svog tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESVD-u mogu također biti raspoređene PPEU-u. Međunarodno ugovorno osoblje ima državljanstvo države članice.
   3.   Sveukupno upućeno osoblje ostaje pod upravnom nadležnošću države članice ili institucije Unije koja ga upućuje ili ESVD-a i izvršava svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i njegovog osoblja
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegovog osoblja prema potrebi se usuglašavaju sa strankom domaćinom ili strankama domaćinima. Države članice i Komisija u tu svrhu osiguravaju svu potrebnu potporu.
   Članak 8.
   Sigurnost klasificiranih informacija EU-a
   PPEU i članovi njegovog tima poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih informacija EU-a (2).
   Članak 9.
   Pristup informacijama i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim odgovarajućim informacijama.
   2.   Izaslanstva Unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na njegovom zemljopisnom području za koje je odgovoran poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju smjernica ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju misije;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koje je ESVD odredio za misiju;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za PSO i VP-a. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku PSO-a ili VP-a, PPEU može dostaviti izvješća Vijeću za vanjske poslove.
   Članak 12.
   Koordinacija
   1.   PPEU doprinosi jedinstvu, usklađenosti i učinkovitosti djelovanja Unije i pomaže osigurati da se svi instrumenti Unije i sva djelovanja država članica provode usklađeno radi ostvarivanja ciljeva politike Unije. Aktivnosti PPEU-a koordinirane su s onima Komisije, kao i s onima PPEU-a za Afganistan. PPEU redovito osigurava informiranje misija država članica i izaslanstava Unije.
   2.   PPEU na terenu održava blisku suradnju s voditeljima izaslanstava Unije i voditeljima misije država članica. Oni ulažu najbolje napore kako bi pomogli PPEU-u u provedbi njegovog mandata. PPEU također surađuje s drugim međunarodnim i regionalnim akterima na terenu.
   Članak 13.
   Preispitivanje
   Provedba ove Odluke i njezina sukladnost s ostalim doprinosima Unije u regiji redovito se preispituje. PPEU do kraja prosinca 2012. dostavlja Vijeću, VP-u i Komisiji izvješće o napretku, a do kraja svog mandata sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Luksemburgu 25. lipnja 2012.

            Za Vijeće

            Predsjednica

         C. ASHTON

      (1)  SL L 275, 6.10.2006., str. 65.

      (2)  SL L 141, 27.5.2011., str. 17.


title: 2011/350/EU: Odluka Vijeća od 7. ožujka 2011. o sklapanju Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine, u vezi s ukidanjem kontrola na unutarnjim granicama i kretanju osoba, u ime Europske unije

text:
19/Sv. 7               HR                                  Službeni list Europske unije                                                     263
32011D0350
18.6.2011.                                             SLUŽBENI LIST EUROPSKE UNIJE                                                    L 160/19
                                                                ODLUKA VIJEĆA
                                                               od 7. ožujka 2011.
                o sklapanju Protokola između Europske unije, Europske zajednice, Švicarske Konfederacije i
                Kneževine Lihtenštajna o pristupanju Kneževine Lihtenštajna Sporazumu Europske unije,
                Europske zajednice i Švicarske Konfederacije o pristupanju Švicarske Konfederacije provedbi,
                primjeni i razvoju schengenske pravne stečevine, u vezi s ukidanjem kontrola na unutarnjim
                                            granicama i kretanju osoba, u ime Europske unije
                                                                  (2011/350/EU)
VIJEĆE EUROPSKE UNIJE,                                                               1999/437/EZ od 17. svibnja 1999. o određenim proved
                                                                                benim propisima za primjenu Sporazuma koji su sklopili
uzimajući u obzir Ugovor o funkcioniranju Europske unije, a                          Vijeće Europske unije i Republika Island i Kraljevina
posebno njegove članke 16. i 74., članak 77. stavak 2. i članak                      Norveška o pridruživanju tih dviju država provedbi,
79. stavak 2. točke (a) i (c), u vezi s člankom 218. stavkom 6.                      primjeni i razvoju schengenske pravne stečevine (3)
točkom (a),                                                                          primjenjuje mutatis mutandis u odnosima s Lihtenštajnom.
uzimajući u obzir prijedlog Europske komisije,
                                                                             (6)     Ova Odluka predstavlja razvoj odredaba schengenske
uzimajući u obzir suglasnost Europskog parlamenta                                    pravne stečevine u kojima Ujedinjena Kraljevina ne sudje
                                                                                luje, u skladu s Odlukom Vijeća 2000/365/EZ od
budući da:                                                                           29. svibnja 2000. o zahtjevu Ujedinjene Kraljevine
                                                                                Velike Britanije i Sjeverne Irske da sudjeluju u određenim
(1)     Nakon ovlaštenja Komisije 27. veljače 2006. završeni su                      odredbama schengenske pravne stečevine (4); Ujedinjena
        pregovori s Kneževinom Lihtenštajnom i Švicarskom                            Kraljevina stoga ne sudjeluje u njezinu donošenju, za nju
        Konfederacijom o Protokolu o pristupanju Lihtenštajna                        ta Odluka nije obvezujuća i ne podliježe njezinoj
        Sporazumu između Europske unije, Europske zajednice                          primjeni.
        i Švicarske Konfederacije o pristupanju Švicarske Konfe
        deracije provedbi, primjeni i razvoju schengenske pravne
        stečevine.
                                                                             (7)     Ova Odluka predstavlja razvoj odredaba schengenske
                                                                                pravne stečevine u kojima Irska ne sudjeluje, u skladu s
(2)     Protokol je, u skladu s Odlukama Vijeća 2008/261/EZ          (1 )
                                                                                Odlukom Vijeća 2002/192/EZ od 28. veljače 2002. o
        i 2008/262/PUP (2), podložno njegovu kasnijem sklapa
                                                                                zahtjevu Irske za sudjelovanje u provedbi nekih odredbi
        nju, potpisan u ime Europske zajednice 28. veljače 2008.
                                                                                schengenske pravne stečevine (5); Irska stoga ne sudjeluje
                                                                                u njezinu donošenju, za nju ta Odluka nije obvezujuća i
(3)     S početkom stupanja na snagu Ugovora iz Lisabona                             ne podliježe njezinoj primjeni.
        1. prosinca 2009., Europska je unija zamijenila i naslije
        dila Europsku zajednicu.
(4)     Ovaj bi Protokol trebalo odobriti.                                   (8)     Ova Odluka ne dovodi u pitanje stajalište Danske na
                                                                                temelju Protokola o stajalištu Danske koji je priložen
(5)     U vezi s razvojem schengenske pravne stečevine, koju                         Ugovoru o Europskoj uniji i Ugovoru o funkcioniranju
        uređuje glava V. trećeg dijela Ugovora o funkcioniranju                      Europske unije,
        Europske unije, primjereno je da se Odluka Vijeća
(1) Odluka Vijeća 2008/261/EZ od 28. veljače 2008. o potpisivanju u          DONIJELO JE OVU ODLUKU:
    ime Europske zajednice te o privremenoj primjeni određenih odre
    daba Protokola između Europske unije, Europske zajednice, Švicarske
    Konfederacije i Kneževine Lihtenštajna o pristupanju Kneževine
    Lihtenštajna Sporazumu o pristupanju Švicarske Konfederacije                                             Članak 1.
    provedbi, primjeni i razvoju schengenske pravne stečevine (SL
    L 83, 26.3.2008., str. 3.).                                              Protokol između Europske unije, Europske zajednice, Švicarske
(2) Odluka Vijeća 2008/262/PUP od 28. veljače 2008. o potpisivanju u         Konfederacije i Kneževine Lihtenštajna o pristupanju Kneževine
    ime Europske unije te o privremenoj primjeni određenih odredaba          Lihtenštajna Sporazumu između Europske unije, Europske
    Protokola između Europske unije, Europske zajednice, Švicarske
    Konfederacije i Kneževine Lihtenštajna o pristupanju Kneževine
    Lihtenštajna Sporazumu o pristupanju Švicarske Konfederacije             (3) SL L 176, 10.7.1999., str. 31.
    provedbi, primjeni i razvoju schengenske pravne stečevine (SL            (4) SL L 131, 1.6.2000., str. 43.
    L 83, 26.3.2008., str. 5.).                                              (5) SL L 64, 7.3.2002., str. 20.
 ---pagebreak--- 264                   HR                            Službeni list Europske unije                                               19/Sv. 7
zajednice i Švicarske Konfederacije o pristupanju Švicarske             „Stupanjem na snagu Ugovora iz Lisabona 1. prosinca 2009.,
Konfederacije provedbi, primjeni i razvoju schengenske pravne           Europska unija zamijenila je i naslijedila Europsku zajednicu i
stečevine i s tim povezani dokumenti odobravaju se u ime                od tog dana izvršava sva prava i preuzima sve obveze
Europske unije.                                                         Europske zajednice. Stoga se upućivanja na ‚Europsku zajed
                                                                        nicu’ u Protokolu i u Sporazumu, kad je to primjereno,
Tekst Protokola i s tim povezanih dokumenata priloženi su ovoj          tumače kao upućivanja na ‚Europsku uniju’.”
Odluci.
                           Članak 2.                                                             Članak 5.
Ova se Odluka primjenjuje za područja koja uređuju odredbe iz         Ova Odluka stupa na snagu na dan donošenja.
članka 2. stavka 1. i stavka 2. Protokola te za razvoj tih
područja ako te odredbe nisu navedene u Odlukama
2000/365/EZ i 2002/192/EZ.                                                                       Članak 6.
                           Članak 3.                                  Ova se Odluka objavljuje u Službenom listu Europske unije.
Odredbe članaka 1. do 4. Odluke 1999/437/EZ primjenjuju se
na isti način pridruživanju Lihtenštajna provedbi, primjeni i
razvoju schengenske pravne stečevine.                                 Sastavljeno u Bruxellesu 7. ožujka 2011.
                           Članak 4.
Predsjednik Vijeća ovlašten je imenovati osobu ovlaštenu da u                                               Za Vijeće
ime Europske unije deponira akt o odobrenju iz članka 9.
Protokola, čime se iskazuje suglasnost Europske unije s                                                    Predsjednik
takvom obvezom, i obaviti sljedeću obavijest:                                                             CZOMBA S.


title: Odluka Vijeća (EU) 2015/1025 od 19. lipnja 2015. o stavljanju izvan snage Odluke 2013/319/EU o postojanju prekomjernog deficita na Malti

text:
               30.6.2015

               HR

               Službeni list Europske unije

               L 163/35

         ODLUKA VIJEĆA (EU) 2015/1025
   od 19. lipnja 2015.
   o stavljanju izvan snage Odluke 2013/319/EU o postojanju prekomjernog deficita na Malti
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 12.,
   uzimajući u obzir preporuku Europske komisije,
   budući da:

               (1)

               Odlukom 2013/319/EU (1) na temelju preporuke Komisije Vijeće je odlučilo da na Malti postoji prekomjerni deficit. Vijeće je utvrdilo da je deficit opće države na Malti u 2012. dosegnuo 3,3 % BDP-a, te je time premašio referentnu vrijednost iz Ugovora od 3 % BDP-a, dok je bruto dug opće države bio iznad referentne vrijednosti iz Ugovora od 60 % BDP-a. Vijeće je također utvrdilo da Malta nije ostvarila dostatan napredak prema ispunjenju referentnog mjerila smanjenja duga te stoga nije ispunila zahtjeve iz prijelaznog razdoblja (2) nakon što je ispravila prekomjerni deficit u 2012. (3).

               (2)

               Vijeće je 21. lipnja 2013., u skladu s člankom 126. stavkom 7. Ugovora o funkcioniranju Europske unije (UFEU) i člankom 3. stavkom 4. Uredbe Vijeća (EZ) br. 1467/97, na temelju preporuke Komisije uputilo preporuku Malti s ciljem okončanja stanja prekomjernog deficita najkasnije do 2014. Ta je preporuka objavljena.

               (3)

               U skladu s člankom 4. Protokola (br. 12) o postupku u slučaju prekomjernog deficita priloženog Ugovoru o Europskoj uniji i UFEU-u, Komisija osigurava podatke za provedbu postupka. U okviru primjene navedenog Protokola države članice moraju dostaviti podatke o državnom deficitu i dugu te drugim povezanim varijablama dvaput godišnje, odnosno do 1. travnja i do 1. listopada, u skladu s člankom 3. Uredbe Vijeća (EZ) br. 479/2009 (4).

               (4)

               Vijeće na temelju dostavljenih podataka treba donijeti odluku o stavljanju izvan snage odluke o postojanju prekomjernog deficita. Nadalje, odluke o postojanju prekomjernog deficita treba staviti izvan snage samo ako prognoze Komisije pokažu da tijekom razdoblja obuhvaćenog prognozom deficit neće premašiti prag od 3 % BDP-a (5) i da će se udio duga ubuduće kretati u smjeru referentne vrijednosti za dug.

               (5)

               Na temelju podataka koje je nakon obavijesti Malte iz travnja 2015. osigurala Komisija (Eurostat) u skladu s člankom 14. Uredbe (EZ) br. 479/2009, na temelju Programa stabilnosti za 2015. i proljetne prognoze Komisije za 2015. opravdani su sljedeći zaključci:

                           —

                           Nakon što je u 2012. dosegnuo vrhunac od 3,6 % BDP-a, deficit opće države smanjen je na 2,6 % BDP-a u 2013. i iznosio je 2,1 % BDP-a u 2014. Smanjenje deficita u 2014. uglavnom je posljedica poboljšanih konjukturnih uvjeta i proračunskih mjera koji su doveli do znatnog povećanja tekućih prihoda (za 2,5 % BDP-a), čime je više nego kompenzirano povećanje tekućih rashoda (za 0,8 % BDP-a), te neto kapitalnih rashoda (za 0,1 % BDP-a), što se objašnjava višom stopom apsorpcije fondova EU-a.

                           —

                           U Programu stabilnosti za 2015.–2018., koji je vlada Malte podnijela 30. travnja 2015., planira se da će deficit pasti na 1,6 % BDP-a u 2015., odnosno na 1,1 % BDP-a u 2016. U proljetnoj prognozi Komisije za 2015. predviđa se deficit od 1,8 % BDP-a u 2015., odnosno od 1,5 % BDP-a u 2016. Tako bi tijekom razdoblja obuhvaćenog prognozom deficit trebao ostati ispod referentne vrijednosti iz Ugovora od 3 % BDP-a.

                           —

                           Strukturni saldo, to jest saldo opće države prilagođen gospodarskom ciklusu i bez jednokratnih i drugih privremenih mjera, poboljšao se za 1,3 % BDP-a tijekom razdoblja 2013.–2014.

                           —

                           Udio duga u BDP-u povećao se s 67,4 % BDP-a u 2012. na 69,2 % BDP-a u 2013. i to zbog privremene prilagodbe stanja i zaliha koja utječe na povećanje duga. Nakon toga se smanjio na 68,0 % BDP-a u 2014. Predviđa se da će se i zbog povoljnog makroekonomskog scenarija bruto dug opće države nastaviti smanjivati te dostići 65,4 % BDP-a u 2016. Osim toga, u 2014. osigurano je poštovanje pravila o dugu usmjerenom na budućnost.

               (6)

               Počevši od 2015., tj. godine koja slijedi nakon ispravka prekomjernog deficita, Malta podliježe preventivnom dijelu Pakta o stabilnosti i rastu te bi trebala primjerenom brzinom napredovati prema svojem srednjoročnom proračunskom cilju, uključujući poštovanje referentnog mjerila za rashode, i poštovati kriterij duga u skladu s člankom 2. stavkom 1.a Uredbe (EZ) br. 1467/97. U tom kontekstu čini se da i u 2015. i 2016. postoji rizik određenog odstupanja od potrebne prilagodbe od 0,6 % BDP-a prema srednjoročnom proračunskom cilju. Predviđa se da će u 2015. poboljšanje strukturnog salda iznositi 0,1 % BDP-a ispod utvrđenog zahtjeva. Prilagodba predviđena za 2016. u skladu je s utvrđenim zahtjevom, ali postoji rizik određenog odstupanja ako se zajednički uzmu u obzir 2015. i 2016. Stoga će u 2015. i 2016. biti potrebne daljnje mjere.

               (7)

               U skladu s člankom 126. stavkom 12. UFEU-a Odluku Vijeća o postojanju prekomjernog deficita treba staviti izvan snage ako Vijeće smatra da je u predmetnoj državi članici prekomjerni deficit ispravljen.

               (8)

               Vijeće smatra da je prekomjerni deficit na Malti ispravljen i stoga bi Odluku 2013/319/EU trebalo staviti izvan snage,

         DONIJELO JE OVU ODLUKU:
   Članak 1.
   Iz cjelovite procjene proizlazi da je stanje prekomjernog deficita na Malti ispravljeno.
   Članak 2.
   Odluka 2013/319/EU stavlja se izvan snage.
   Članak 3.
   Ova je Odluka upućena Republici Malti.

      Sastavljeno u Luxembourgu 19. lipnja 2015.

            Za Vijeće

            Predsjednik

         J. REIRS

      (1)  Odluka Vijeća 2013/319/EU od 21. lipnja 2013. o postojanju prekomjernog deficita na Malti (SL L 173, 26.6.2013., str. 52.).

      (2)  Nakon stavljanja izvan snage postupka u slučaju prekomjernog deficita u prosincu 2012. u skladu s Paktom o stabilnosti i rastu, Malti je omogućeno trogodišnje prijelazno razdoblje za ispunjenje referentnog mjerila smanjenja duga, s početkom u 2012. Zahtjevi tijekom prijelaznog razdoblja utvrđeni su u članku 2. stavku 1.a drugom podstavku Uredbe (EZ) br. 1467/97 i dalje razrađeni u „Specifikacijama za provedbu Pakta o stabilnosti i rastu i smjernicama u pogledu oblika i sadržaja programa stabilnosti i konvergencije” od 3. rujna 2012. (Vidjeti: http://ec.europa.eu/economy_finance/economic_governance/sgp/pdf/coc/code_of_conduct_en.pdf). Najmanja potrebna linearna strukturna prilagodba (MLSA) iznosila je za 2012. 0,4 p.b. BDP-a, dok se strukturni deficit 2012. pogoršao za 0,5 p.b. BDP-a.

      (3)  Deficit opće države za 2012. nakon toga je revidiran na trenutačnih 3,6 % BDP-a, a dug opće države na 67,4 % BDP-a.

      (4)  Uredba Vijeća (EZ) br. 479/2009 od 25. svibnja 2009. o primjeni Protokola o postupku u slučaju prekomjernog deficita priloženog Ugovoru o osnivanju Europske zajednice (SL L 145, 10.6.2009., str. 1.).

      (5)  U skladu sa Specifikacijama za provedbu Pakta o stabilnosti i rastu i smjernicama u pogledu oblika i sadržaja programa stabilnosti i konvergencije.


title: 2009/480/EZ: Odluka Vijeća od 6. travnja 2009. o potpisivanju i privremenoj primjeni Sporazuma između Europske zajednice i Republike Mauricijusa o ukidanju viza za kratkotrajni boravak

text:
19/Sv. 7               HR                                 Službeni list Europske unije                                                       225
32009D0480
L 169/16                                              SLUŽBENI LIST EUROPSKE UNIJE                                                   30.6.2009.
                                                              ODLUKA VIJEĆA
                                                             od 6. travnja 2009.
               o potpisivanju i privremenoj primjeni Sporazuma između Europske zajednice i Republike
                                          Mauricijusa o ukidanju viza za kratkotrajni boravak
                                                                (2009/480/EZ)
VIJEĆE EUROPSKE UNIJE,                                                              dovodeći u pitanje članak 4. navedenog Protokola, te
                                                                                države članice ne sudjeluju u donošenju ove Odluke,
uzimajući u obzir Ugovor o osnivanju Europske zajednice, a                          nisu njome vezane niti se ona na njih primjenjuje,
posebno točku 2. podtočku (b) i. članka 62. u vezi s prvom
rečenicom njegovog prvog podstavka članka 300. stavka 2.,                   ODLUČILO JE:
uzimajući u obzir prijedlog Komisije,                                                                       Članak 1.
budući da:                                                                  Potpisivanje Sporazuma između Europske zajednice i Republike
                                                                            Mauricijusa o ukidanju viza za kratkotrajni boravak (dalje u
(1)     Uredbom Vijeća (EZ) br. 1932/2006 (1) izmijenjena je                tekstu Sporazum) odobrava se u ime Zajednice, podložno
        Uredba (EZ) br. 539/2001 (2) u kojoj se popisuju treće              njegovom sklapanju.
        zemlje čiji državljani moraju posjedovati vize za prelazak
        vanjskih granica država članica Europske unije (negativni           Tekst Sporazuma priložen je ovoj Odluci.
        popis) i one čiji su državljani izuzeti od tog zahtjeva
        (pozitivni popis), između ostalog premještanjem Repu                                               Članak 2.
        blike Mauricijusa (dalje u tekstu Mauricijus) iz negativnog
        na     pozitivni     popis.   Nadalje,    Uredbom       (EZ)        Izjave priložene ovoj Odluci odobravaju se u ime Zajednice.
        br. 1932/2006 predviđeno je da se izuzeće primjenjuje
        samo od datuma stupanja na snagu sporazuma o izuzeću                                                Članak 3.
        od obveze viza koji trebaju sklopiti Europska zajednica i
        Mauricijus.                                                         Predsjednik Vijeća ovlašćuje se imenovati osobu(-e) opunomo
                                                                            ćenu(-e) za potpisivanje Sporazuma u ime Zajednice, podložno
(2)     Vijeće je odlukom od 5. lipnja 2008. ovlastilo Komisiju             njegovom sklapanju.
        da pregovara sporazum između Europske zajednice i
        Mauricijusa o ukidanju viza za kratkotrajni boravak.                                                Članak 4.
(3)     Pregovori o sporazumu započeli su 11. srpnja 2008., a               Sporazum se primjenjuje privremeno od datuma potpisivanja (3)
        zaključeni su 16. listopada 2008.                                   do završetka postupaka za njegovo formalno sklapanje.
(4)     Sporazum, koji je parafiran u Bruxellesu 12. studenoga
        2008., trebalo bi potpisati, a priložene bi izjave trebalo
                                                                            Sastavljeno u Luxembourgu 6. travnja 2009.
        odobriti. Sporazum bi se trebao primjenjivati privremeno,
        do završetka postupaka za njegovo formalno sklapanje.
                                                                                Za Vijeće
(5)     U skladu s člancima 1. i 2. Protokola o stajalištu Ujedi
        njene Kraljevine i Irske priloženog Ugovoru o Europskoj                                                       Predsjednik
        uniji i Ugovoru o osnivanju Europske zajednice i ne                                                           J. POSPÍŠIL
(1) SL L 405, 30.12.2006., str. 23.                                         (3) Datum potpisivanja Sporazuma objavit će Glavno tajništvo Vijeća u
(2) SL L 81, 21.3.2001., str. 1.                                                Službenom listu Europske unije.